c get 
CAMPANULA BARRELIERI. ras.xix. 
C. villosa, caulibus diffusis procumbentibus simplicissimis unifloris foliis cordato - subro- 
tundis crenatis , floribus terminalibus, calycis laciniis lanceolatis acutis tubo gla- 
bro. longioribus. 
C. saxatilis rotundifolia hispida, flore caesio amplo, italica. Barr, ic. t. 453. 
C. diffusa var. g. Schult. syst. veg. 5. p. 92. ; 
Habitat in saxosis maritimis insulae Aegusae vulgo Favignana; copiose in rupibus mariti 
mis ad Amal et Salerno prope Neapolim. 2. Flor. maj. jun. 
DESCRIPTIO. 
Radix usque spithamea ; pennam anserinam crassa, lignosa,; perpendicularis aut torta, 
prouti in saxorum rimas penetrare potest. Herba tota villis albidis patentissimis dense ob- 
tecta canescens. Caules plures ex una radice, digitales, diffusi, teretes, semper a me uniflo- 
ri visi. Folia herbacea, radicalia petiolo vix pollicari suffulta, cordato -subrotunda obtusa, 
plerumque quatuor lineas longa, laeviter crenata, rarius longius petiolata majora et pro- 
fundius crenata, crenis copiosioribus aequalibus; caulina alterna duplo minora petiolo 
longiora ovato-sübrotunda obsolete crenata, Flores in summitate caulium solitarii erecti. 
Calycis tubus obovàtus decemsulcatus, glaberrimus, laciniae limbi lanceolatae acutae 
planae patentes villosae tubo paulo longiores, sinubus acutis simplicibus. ^ Corol- 
la pollicaris caerulea, lobis acutiusculis. Filamenta basi in membranam triangularem 
dilatata. Antherae lineares. Stylus longitudine corollae, simplex, apicem versus glan- 
dulosus, Stigma trifidum, glandulosum, laciniis demum reflexis. Capsula cum tubo caly- 
cis connata trilocularis polysperma, foraminibus lateralibus dehiscens. Semina ferruginea. 
Differt a C. diffusa pilositate, foliis herbaceis numquam carnosis, supremis quoque 
subrotundis , floribus solitariis nec subracemosis , laciniis calycis lanceolatis tubo 
paulolo longioribus nec lineari-lanceolatis tubo plus quam duplo longioribus, corolla 
majore, stylo corollae longitudine nec breviore. 
EXPLICATIO ICONIS IN TABULA XIX. 
1. Tota planta naturali mágnitudine. 
2. Calyx cum pistillo, auctus. 
3. Canipanulae diffusae suprema caulis pafs , naturali magnitudine. 
&, Campanulae diffusae calyx cum pistillo, auctus. 
